Montségur

Montségur on kunta Ranskan eteläosassa Ariègen departementissa Oksitanian alueella. Se sijaitsee noin 46 kilometriä Pamiersin kaupungista kaakkoon.

pienoiskuva|vasen|Château de Montségur
Montségur on kylä Pyreneiden vuoristossa. Kylä on rakennettu Montségurin linnan ympärille, joka oli Ariègen kataarien linnoitus. Kataarit levittäytyivät Oksitanian alueelle 1100-luvulla. Paavi käynnisti ristiretken kerettiläisiä vastaan vuonna 1208. Vuonna 1243 ristiretkeläiset saapuivat Montséguriin ja piirittivät linnan. Vaikka vain 500 kataaria puolustautui 6000 piirittäjää vastaan, kesti piiritys lähes vuoden. Maaliskuussa 1244 kataarit antautuivat. 225 kataaria pysyi uskossaan, ja heidät poltettiin elävältä linnan ulkopuolella. Montségurin linnan rauniot ovat avoinna vierailijoille, ja museo kertoo marttyyreinä kuolleiden kataarien historiasta. Tour de France 2019

Lähteet

Aiheesta muualla

Luokka:Ariègen kunnat